
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 322 

21 Απριλίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της αριθ. Φ.2/Β3/2462/15.7.1994 της 


αριθ. Φ.2/Β3/2462/15.7.1994 απόφασης ΥΠΕΠΘ 

(Β' 580)». 1 

Σύσταση Ν.Π.Δ.Δ. στην κοιν. Ελαφοτόπου Ν. Ιωαννί- 
νων με την επωνυμία «ΠΝΕΥΜΑΤΙΚΟ ΚΕΝΤΡΟ 

ΕΛΑΦΟΤΟΠΟΥ» . 2 

Διάλυση Αναπτυξιακού Συνδέσμου 16ης Γεωγρσφικής 

Ενότητας Επαρχίας Δωδώνης Ν. Ιωαννϊνων . 3 

Σύσταση ίδιου Νομικού Προσώπου στην Κοινότητα Ξυνο- 
νερ'ιου Ν. Καρδίτσας με την επωνυμία «ΑΘΛΗΤΙΚΟΣ 

ΟΡΓΑΝΙΣΜΟΣ ΚΟΙΝΟΤΗΤΑΣ ΞΥΝΟΝΕΡΙΟΥ» . 4 

Τροποποίηση της Β. 18634/89 απόφασης που αφορά 
σύσταση ίδιου Νομικού Προσώπου με την επωνυμία 
«Σχολική Επιτροπή Δημοτικού Σχολείου και Νηπια¬ 
γωγείου Κοινότητας Λεύκης» Ν. Καρδίτσας. 5 

Σύσταση ίδιου Νομικού Προσώπου στην Κοινότητα Ξυ- 
νονερίου Ν. Καρδίτσας με την επωνυμία «ΠΟΛΙΤΙ¬ 
ΣΤΙΚΟ ΚΕΝΤΡΟ ΞΥΝΟΝΕΡΙΟΥ» . 6 

Σύσταση Νομικού Προσώπου στην Κοινότητα Βρο- 
ντούς Ν. Πιερίας, με την επωνυμία «Κοινοτικό Γυ¬ 
μναστήριο» Κοινότητας Βροντούς. 7 


Σύσταση Δημοτικής Επιχείρησης Πολιτισμού και Τουριστι¬ 
κής Ανάπτυξης στο Δήμο Πυλαρέων Ν. Κεφαλλήνιος 8 
Σύσταση Νομικού Προσώπου στην Κοινότητα Μυρωδά¬ 
του Ν. Ξάνθης με το όνομα «Κέντρο Ανοιχτής Προ¬ 


στασίας Ηλικιωμένων Μυρωδάτου» . 9 

Διορισμός μελών Διοικητικής Επιτροπής Στρατιωτικών 
Επιτάξεων Ν. Πρέβεζας .10 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.2/Β3/954 ( 1 ) 


Συμπλήρωση της αριθ. Φ.2/Β3/2462/15.7.1994 της αριθ. 
Φ.2/Β3/2462/15.7.1994 απόφασης ΥΠΕΠΘ (Β' 580)». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Έχοντας υπόψη: 

1. Τις διατάξεις: 

α) Της παραγράφου 4 του άρθρου 4 του νόμου 1865/89 


(Α’ 210) «Μετεγγραφές φοιτητών και σπουδαστών εσωτε¬ 
ρικού εξωτερικού και κατατάξεις πτυχιούχων στα Ανώτατα 
και στα Τεχνολογικά Εκπαιδευτικά Ιδρύματα και άλλες 
διατάξεις» και 

β) Του άρθρου 29Α του νόμου 1558/1985, όπως αυτό 
προστέθηκε με το άρθρο 27 του νόμου 2081/1992 (Α’ 
154). 

2. Τη γνώμη των οικείων τμημάτων Α.Ε.1. για τον καθορι¬ 
σμό αντιστοιχίας και συνάφειας σπουδών και 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Συμπληρώνουμε την αριθμ. Φ.2/Β3/2462/15.7.1994 
Υπουργική απόφαση (Β’ 580) «Κατάταξη πτυχιούχων 
Τ.Ε.Ι., Κ.Α.Τ.Ε.Ε. και άλλων ανωτέρων σχολών υπερδιε- 
τούς κύκλου σπουδαστών στα Α.Ε.Ι.», διευρύνοντας την 
αντιστοιχία και την συνάφεια ειδικοτήτων των πτυχιούχων 
Τ.Ε.Ι. για κατάταξη στο τρίτο (3ο) εξάμηνο σπουδών τμη¬ 
μάτων Α.Ε.Ι., ως ακολούθως: 

Α. ΠΤΥΧΙΟΥΧΟΙ Τ.Ε.Ι. 

1. Τμήματος Συνεταιριστικών Οργανώσεων και Εκμε¬ 
ταλλεύσεων μπορούν να κατατάσσονται στο τμήμα Οικια¬ 
κής Οικονομίας Χαροκοπείου Πανεπιστημίου. 

2. Τμήματος Διοίκησης Γεωργικών Εκμεταλλεύσεων 
μπορούν να κατατάσσονται στο τμήμα Οικιακής Οικονο¬ 
μίας Χαροκοπείου Πανεπιστημίου. 

3. Τμήματος Ζωικής Παραγωγής μπορούν να κατατάσ¬ 
σονται στο τμήμα Οικιακής Οικονομίας Χαροκοπείου Πα¬ 
νεπιστημίου. 

4. Τμήματος Φυτικής Παραγωγής μπορούν να κατατάσ¬ 
σονται στο τμήμα Οικιακής Οικονομίας Χαροκοπείου Πα¬ 
νεπιστημίου. 

5. Τμήματος Νοσηλευτικής μπορούν να κατατάσσονται 
στο τμήμα Διαιτολογίας Χαροκοπείου Πανεπιστημίου. 

6. Τμήματος Μαιευτικής μπορούν να κατατάσσονται 
στα τμήματα: α) Διαιτολογίας Χαροκοπείου Πανεπιστη¬ 
μίου β) Ψυχολογίας Πανεπιστημίου Θεσσαλονίκης γ) Βιο¬ 
λογίας Πανεπιστημίου Κρήτης δ) Βιολογίας Πανεπιστη¬ 
μίου Αθηνών ε) Βιολογίας Πανεπιστημίου Πατρών στ) Φι¬ 
λοσοφίας - Παιδαγωγικής - Ψυχολογίας (πρόγραμμα Ψυ¬ 
χολογίας) Παν. Αθηνών ζ) Ψυχολογίας Πανεπιστημίου 
Κρήτης. 

7. Τμήματος Αισθητικής μπορούν να κατατάσσονται στα 
τμήματα: α) Διαιτολογίας Χαροκοπείου Πανεπιστημίου β) 
Ψυχολογίας Πανεπιστημίου Θεσσαλονίκης γ) Φιλοσοφίας 
- Παιδαγωγικής - Ψυχολογίας (πρόγραμμα Ψυχολογίας) 
Παν. Αθηνών. 

8. Τμήματος Φυσικοθεραπείας μπορούν να κατατάσσο¬ 
νται στα τμήματα: α) Διαιτολογίας Χαροκοπείου Πανεπι¬ 
στημίου β) Φιλοσοφίας - Παιδαγωγικής - Ψυχολογίας 
(πρόγραμμα Ψυχολογίας) Παν. Αθηνών γ) Ψυχολογίας Πα¬ 
νεπιστημίου Θεσσαλονίκης δ) Ψυχολογίας Πανεπιστημίου 
Κρήτης. 

9. Τμήματος Δημόσιας Υγιεινής μπορούν να κατατάσ¬ 
σονται στα τμήματα: α) Διαιτολογίας Χαροκοπείου Πανε¬ 
πιστημίου β) Βιολογίας Πανεπιστημίου Αθηνών γ) Βιολο¬ 
γίας Πανεπιστημίου Πατρών δ) Βιολογίας Παν. Κρήτης. 

10. Τμήματος Ιατρικών Εργαστηρίων μπορούν να κατα¬ 
τάσσονται στο τμήμα Διαιτολογίας Χαροκοπείου Πανεπι¬ 
στημίου. 

11. Τμήματος Δασοπονίας μπορούν να κατατάσσονται 
στο τμήμα Χημείας Πανεπιστημίου Θεσσαλονίκης. 

12. Τμήματος Συντήρησης Αρχαιοτήτων και Έργων Τέ¬ 
χνης μπορούν να κατατάσσονται στα τμήματα α) Χημείας 
Πανεπιστημίου Ιωαννίνων β) Χημείας Πανεπιστημίου Θεσ¬ 
σαλονίκης. 

13. Τμήματος Επισκεπτών -τριών Υγείας μπορούν να 
κατατάσσονται στα τμήματα: α) Φιλοσοφίας - Παιδαγωγι¬ 
κής - Ψυχολογίας (πρόγραμμα Ψυχολογίας) Παν. Αθηνών 
β) Ψυχολογίας Παντείου Πανεπιστημίου. 

14. Τμήματος Διοίκησης Μονάδων Υγείας και Πρόνοιας 
μπορούν να κατατάσσονται στο τμήμα: Παιδαγωγικό Δη¬ 
μοτικής Εκπαίδευσης Πανεπιστημίου Πατρών. 

15. Τμήματος Βιβλιοθηκονομίας μπορούν να κατατάσ¬ 
σονται στο τμήμα Αρχειονομίας - Βιβλιοθηκονομίας Ιονίου 
Πανεπιστημίου. 

16. Τμήματος Πληροφορικής μπορούν να κατατάσσο¬ 
νται στο τμήμα Μαθηματικών Πανεπιστημίου Αθηνών. 

17. Τμήματος Πολιτικών Δομικών Έργων μπορούν να 
κατατάσσονται στο τμήμα Μαθηματικών Πανεπιστημίου 
Αθηνών. 

18. Τμήματος Διοίκησης Επιχειρήσεων μπορούν να κα¬ 
τατάσσονται στο τμήμα Μαθηματικών Πανεπιστημίου 
Αθηνών. 

19. Τμήματος Διατροφής μπορούν να κατατάσσονται 
στο τμήμα Βιολογίας του Πανεπιστημίου Θεσσαλονίκης. 

20. Τμήματος Εργοθεραπείας μπορούν να κατατάσσο¬ 
νται στο τμήμα Φιλοσοφίας - Παιδαγωγικής - Ψυχολογίας 
(πρόγραμμα Ψυχολογίας) Παν. Αθηνών. 

21. Τμήματος Οδοντοτεχνικής μπορούν να κατάσσο- 
νται στο τμήμα Ψυχολογίας Πανεπιστημίου Κρήτης. 

Β. ΠΤΥΧΙΟΥΧΟΙ πρώην Κ.Α.Τ.Ε.Ε. 

1. Τμήματος Διοίκησης Γεωργικών Εκμεταλλεύσεων 
μπορούν να κατατάσσονται στο τμήμα Οικιακής Οικονο¬ 
μίας Χαροκοπείου Πανεπιστημίου. 

2. Τμήματος Ζωικής Παραγωγής μπορούν να κατατάσ¬ 
σονται στο τμήμα Οικιακής Οικονομίας Χαροκοπείου Πα¬ 
νεπιστημίου. 

3. Τμήματος Φυτικής Παραγωγής μπορούν να κατατάσ¬ 
σονται στο τμήμα Οικιακής Οικονομίας Χαροκοπείου Πα¬ 
νεπιστημίου. 

4. Τμήματος Τεχνολόγων Κτηνοτροφικής Παραγωγής 
μπορούν να κατατάσσονται στο τμήμα Οικιακής Οικονο¬ 


μίας Χαροκοπείου Πανεπιστημίου. 

5. Τμήματος Φυσιοθεραπείας μπορούν να κατατάσσο¬ 
νται στο τμήμα Διαιτολογίας Χαροκοπείου Πανεπιστη¬ 
μίου. 

6. Τμήματος Αδελφών Νοσοκόμων μπορούν να κατα¬ 
τάσσονται στο τμήμα Διαιτολογίας Χαροκοπείου Πανεπι¬ 
στημίου. 

7. Τμήματος Μαιών μπορούν να κατατάσσονται στο 
τμήμα Διαιτολογίας Χαροκοπείου Πανεπιστημίου. 

8. Τμήματος Τεχνολόγων Τροφίμων Ζωικών Προϊόντων 
μπορούν να κατατάσσονται στο τμήμα Διαιτολογίας Χαρο¬ 
κοπείου Πανεπιστημίου. 

9. Τμήματος Τεχνολόγων Τροφίμων Φυτικών Προϊό¬ 
ντων μπορούν να κατατάσσονται στο τμήμα Διαιτολογίας 
Χαροκοπείου Πανεπιστημίου. 

10. Τμήματος Ηλεκτρονικής μπορούν να κατατάσσονται 
στο τμήμα Επικοινωνίας και Μέσων Μαζικής Ενημέρωσης 
Παντείου Πανεπιστημίου. 

11. Τμήματος Τεχνολόγων Πολιτικών μπορούν να κατα¬ 
τάσσονται οτο Τμήμα Μαθηματικών Πανεπιστημίου Ιωαν¬ 
νίνων. 

Γ. ΠΤΥΧΙΟΥΧΟΙ ΤΩΝ ΑΝΩΤΕΡΩΝ ΣΧΟΛΩΝ 

1. Ανωτέρων Εκκλησιαστικών Σχολών μπορούν να κατα¬ 
τάσσονται στα τμήματα: α) Οικονομικής Επιστήμης Πανε¬ 
πιστημίου Κρήτης β) Κοινωνικής Πολιτικής και Κοινωνικής 
Ανθρωπολογίας του Παντείου Πανεπιστημίου. 

2. Οι πτυχιούχοι των παρακάτω αναφερομένων ανωτέ¬ 
ρων σχολών: 

α) Γυμναστικών Ακαδημιών τριετούς φοίτησης 
β) Αδελφών Νοσοκόμων και Επισκεπτριών Ε.Ε.Σ. 
γ) Αδελφών Νοσοκόμων και Επισκεπτριών Π.Ι.Κ.Π.Α. 
δ) Κρατικής Σχολής Αδελφών Νοσοκόμων Θεσσαλονί¬ 
κης 

ε) Αδελφών Νοσοκόμων του θεραπευτηρίου «Ο ΕΥΑΓ¬ 
ΓΕΛΙΣΜΟΣ» 

στ) Αδελφών Νοσοκόμων του Νοσοκομείου Παίδων 
«ΑΓΙΑ ΣΟΦΙΑ» 

ζ) Αδελφών Νοσοκόμων Παίδων «ΑΓΛΑΤΑ ΚΥΡΙΑ¬ 
ΚΟΥ». 

η) Αδελφών Νοσοκόμων «Η ΠΑΜΜΑΚΑΡΙΣΤΟΣ» 
θ) Αδελφών Νοσοκόμων του Γ ενικού Λαϊκού Νοσοκο¬ 
μείου Αθηνών. 

ι) Αδελφών Νοσοκόμων «Η ΟΛΥΜΠΙΑΣ» του Νοσηλευτι¬ 
κού Ιδρύματος Εκκλησίας της Ελλάδας, 
ια) Μαιών Μαιευτηρίου «ΑΛΕΞΑΝΔΡΑ» 
ιβ) Μαιών «ΒΙΡΓΙΝΙΑ ΣΚΥΛΙΤΣΗ» Μαιευτηρίου «ΜΑΡΙΚΑ 
ΗΛΙΑΔΗ» 

ιγ) Μαιών Γενικού Νοσοκομείου «ΑΓΙΑ ΣΟΦΙΑ» Θεσσα¬ 
λονίκης 

ιδ) Αξιωματικών Αδελφών Νοσοκόμων (Σ.Α.Α.Ν) 
ιε) Ανωτέρας Σχολής Αδελφών Νοσοκόμων του Υπουρ¬ 
γείου Υγείας και Πρόνοιας 

ιστ) Ανωτέρως Σχολής Αδελφών Νοσοκόμων (Α.Σ.Α.Ν.) 
Γενικού Κρατικού Νοσοκομείου Αθηνών. 

ιζ) Ανωτέρας Σχολής Επισκεπτριών και Αδελφών Νοσο¬ 
κόμων (Α.Σ.Ε.Α.Ν.). 

ιη) Ιατρικών Εργαστηρίων 

μπορούν να κατατάσσονται στο τμήμα Διαιτολογίας Χαρο¬ 
κοπείου Πανεπιστημίου. 

3. Των Ανωτέρων Δημόσιων Σχολών Εμπορικού Ναυτι¬ 
κού (ειδικότητας Αξιωματικού Ασυρμάτου, Ραδιοτηλεγρα- 
φητού - υπερδιετούς φοίτησης) 

μπορούν να κατατάσσονται στο Παιδαγωγικό Τμήμα Δη¬ 
μοτικής Εκπαίδευσης Πανεπιστημίου Κρήτης. 

4. Της Ανωτέρσς Σχολής Αδελφών Νοσοκόμων και Επι- 
σκεπτιών Π.Ι.Κ.Π.Α. 

μπορούν να κατατάσσονται στο Παιδαγωγικό Τμήμα Νη¬ 
πιαγωγών Πανεπιστημίου Θεσσαλίας. 

5. Των Ανωτέρων Δημόσιων Σχολών Εμπορικού Ναυτι¬ 
κού 

μπορούν να κατατάσσονται στο τμήμα Ψυχολογίας Πα¬ 
νεπιστημίου Κρήτης. 

Δ. ΠΤΥΧΙΟΥΧΟΙ Α.Σ.Ε.Τ.Ε.Μ./Σ.Ε.Λ.Ε.Τ.Ε. 

Τμήματος Πολιτικών Μηχανικών μπορούν να κατατάσ¬ 
σονται στο τμήμα Ψυχολογίας Πανεπιστημίου Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1997 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. 7414 (2) 

Σύσταση Ν.Π.Δ.Δ. στην κοιν. Ελαφοτόπου Ν. Ιωαννίνων 
με την επωνυμία «ΠΝΕΥΜΑΤΙΚΟ ΚΕΝΤΡΟ ΕΛΑΦΟ- 
ΤΟΠΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. {Π.Δ. 410/ 
95). 

2. Την αριθμ. 9/1997 απόφαση του Κοινοτικού Συμβου¬ 
λίου Ελαφοτόπου, αποφασίζουμε: 

1. Συστήνουμε στην Κοινότητα Ελαφοτόπου του Νομού 
Ιωαννίνων Ν.Π.Δ.Δ. με την επωνυμία «ΠΝΕΥΜΑΤΙΚΟ ΚΕ¬ 
ΝΤΡΟ ΕΛΑΦΟΤΟΠΟΥ». 

2. Σκοπός του Ν.Π. είναι: Δημιουργία, στήριξη, ανά¬ 
πτυξη, διατήρηση και διάδοση κάθε μορφής πνευματικής 
και πολιτιστικής δραστηριότητας στην περιοχή της Κοινό¬ 
τητας και ειδικότερα: 

Έρευνα, προώθηση και συζήτηση των προβλημάτων 
παιδείας, πολιτισμού, εργασίας, κοινωνικής αναστροφής 
που απασχολούν τους κατοίκους και κυρίως τους νέους. 

β) Εκλαίκευση, διάδοση των επιστημονικών επιτευγμά¬ 
των, εφαρμογών, κατακτήσεων σ' όλους τους τομείς της 
ανθρώπινης δραστηριότητας. 

γ) Δημιουργική συνεργασία και προσφορά των κατοίκων 
στην πρόοδο του τόπου 

δ) Καλλιέργεια οικολογικής συνείδησης με το σεβασμό 
της αρχιτεκτονικής και χωροταξικής δομής της Κοινότη¬ 
τας του τοπίου, του περιβάλλοντος, παρέμβαση, συμβολή 
στη διατήρηση του ιστορικού, εθνολογικού, θρησκευτι¬ 
κού, παραδοσιακού και υλικοπνευματικού χαρακτήρα και 
της ιδιαιτερότητας του τοπίου και της περιοχής. 

ε) Διατήρηση και διάδοση των παραδοσιακών λαϊκών 
δραστηριοτήτων, εργασιών, χειροτεχνίας, υφαντικής, κε¬ 
ντήματος, ξυλογλυπτικής, λιθογλυπτικής, μεταλλοτεχνίας 
κ.α. 

στ) Οργάνωση της υποδομής για ανάπτυξη του Λαογρα- 
φικού Μουσείου. 

ζ) Ενίσχυση, εμπλουτισμός, συντήρηση, επισκευή και 
διατήρηση του υπάρχοντος Λαογραφικού Μουσείου, 
η) Συνεργασία με Συλλόγους, φορείς παραλλήλων επι¬ 


διώξεων και σκοπών εντός και εκτός της Κοινότητας. 

3. Πόροι του Ν.Π. είναι: 

α) Ετήσια επιχορήγηση της Κοινότητας ποσού 100.000 
δρχ- 

β) Κάθε φύσης συνδρομές, εισφορές, δωρεές και κλη¬ 
ρονομιές. 

γ) Οι πρόσοδοι από την ίδια αυτού περιουσία, 
δ) Εισπράξεις από το αντίτιμο των υπηρεσιών που παρέ¬ 
χονται από το Ν.Π. 

ε) Κάθε παροχή του Κράτους ή άλλη νόμιμη πρόσοδος. 

4. Το Ν.Π. εκπροσωπείται στα Δικαστήρια και σε κάθε 
Αρχή από τον Πρόεδρο του Δ.Σ. και σε περίπτωση απου¬ 
σίας του ή κωλύματος από τον Αντιπρόεδρο. 

5. Κάλυψη δαπάνης: ( Αρθρο 27 Ν. 2081/92). 

Με αυτή την απόφαση προκαλείται δαπάνη σε βάρος 
του προϋπολογισμού της Κοινότητας Ελαφοτόπου ποσού 
100.000 δρχ. (Σελ. 37 Κ.Α. 212.3). 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ιωάννινα, 1 Απριλίου 1997 

Με εντολή Γεν. Γραμμ. Περ. Ηπείρου 
Ο Αναπλ. Περιφ. Διευθυντή 
ΒΑΣΙΛΕΙΟΣ ΧΗΤΑΣ 

-♦- 

Αριθ. 23156/96 (3) 

Διάλυση Αναπτυξιακού Συνδέσμου 16ης Γεωγραφικής 
Ενότητας Επαρχίας Δωδώνης Ν. Ιωαννίνων. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1 Τις διατάξεις του άρθρου 211, 212 και 214 του 
Δ.Κ.Κ. (Π.Δ. 410/95). 

2. Την 63564/31.7.1991 Κοινή Υπουργική Απόφαση 
(ΦΕΚ 662Β77.8.1991), με την οποία ορίστηκαν οι Γεω¬ 
γραφικές Ενότητες Ν. Ιωαννίνων για τη σύσταση Αναπτυ¬ 
ξιακών Συνδέσμων. 

3. Την ΕΣ 32303/11.11.1992 απόφαση του Νομάρχη 
Ιωαννίνων με την οποία συστήθηκε ο Αναπτυξιακός Σύν¬ 
δεσμος 16ης Γεωγραφικής Ενότητας Επαρχίας Δωδώ¬ 
νης. 

4. Τιςαποφάσεις16/3.5.96,10/20.1.96,16/9.3.96,5/ 
4.2.96, 3/22.2.96, 25/28.2.96,4/18.2.96, 54/5.6.96,7/ 
4.2.96, 7/21.2.96 και 29/4.6.96 των Συμβουλίων των 
Κοινοτήτων Αβγού, Κρυφοβού, Μπιζανίου, Ραβενίων, 
Σερβιανών, Πεδινής, Μανολιάσας, Νεοχωροπούλου, Επι¬ 
σκοπικού, Κοσμηράς, Αμπελειάς μελών του ανωτέρω 
Συνδέσμου, αντίστοιχα, με τις οποίες αποφασίστηκε η 
διάλυση του Συνδέσμου αυτού επειδή διαπιστώνεται αδυ¬ 
ναμία για την εκπλήρωση του σκοπού του. 

5. Την 15/4.3.1996 απόφαση του Δ.Σ. του Σ.Π. της 
14ης Ε.Π. με την οποία αποδέχεται όπως αυτό καταστεί 
καθολικός διάδοχος του διαλυόμενου Συνδέσμου, αποφα¬ 
σίζουμε: 

Τη διάλυση του Αναπτυξιακού Συνδέσμου 16ης Γεω¬ 
γραφικής Ενότητας Επαρχίας Δωδώνης, επειδή διαπιστώ¬ 
νεται αδυναμία για την εκπλήρωση του σκοπού του. 

Καθολικός διάδοχος αυτού καθίσταται το Συμβούλιο 
Περιοχής της 14ης Εδαφικής Περιφέρειας Νομού Ιωαννί¬ 
νων, όπως τούτο έγινε αποδεκτό με την ανωτέρω από¬ 
φαση του Δ.Σ. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Με την παρούοα δεν προκαλείται δαπάνη σε βάρος του 
Κρατικού Προϋπολογισμού (άρθρο 27 Ν. 2081/92). 

Η παρούοα απάφαση να δημοσιευθεί στην Εφημερίδα 
της Κυβερνήσεως. 

Ιωάννινα, 1 Απριλίου 1997 

Με εντολή Γεν. Γραμμ. Περιφ. Ηπείρου 
Ο Διευθυντής 
ΒΑΣΙΛ. ΧΗΤΑΣ 

-♦- 

Αριθ. 4804 (^) 

Σύσταση ίδιου Νομικού Προσώπου στην Κοινότητα Ξυνο¬ 
νερίου Ν. Καρδίτσας με την επωνυμία «ΑΘΛΗΤΙΚΟΣ 
ΟΡΓΑΝΙΣΜΟΣ ΚΟΙΝΟΤΗΤΑΣ ΞΥΝΟΝΕΡΙΟΥ». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

3. Την αριθμ. 12/2.3.97 απόφαση του Κοινοτικού Συμ¬ 
βουλίου Ξυνονερίου, με την οποία αποφασίζεται η σύ¬ 
σταση ίδιου Νομικού Προσώπου με την επωνυμία «ΑΘΛΗ¬ 
ΤΙΚΟΣ ΟΡΓΑΝΙΣΜΟΣ ΚΟΙΝΟΤΗΤΑΣ ΞΥΝΟΝΕΡΙΟΥ», 
αποφασίζουμε: 

1. Συστήνουμε ίδιο Νομικό Πρόσωπο στην Κοινότητα 
Ξυνονερίου με την επωνυμία «ΑΘΛΗΤΙΚΟΣ ΟΡΓΑΝΙ¬ 
ΣΜΟΣ ΚΟΙΝΟΤΗΤΑΣ ΞΥΝΟΝΕΡΙΟΥ». 

2. Σκοποί του Νομικού Προσώπου είναι: 

α) Η δημιουργία και λειτουργία αθλητικών κέντρων και 
γυμναστηρίων, χώρων αθλοπαιδιών και γυμναστικής, ώστε 
να καλύπτονται οι ανάγκες για άθληση των δημοτών και 
ιδιαίτερα των νέων. 

β) Η ανάπτυξη του μαζικού αθλητισμού, για να καλυ¬ 
φθούν οι ανάγκες κατά ηλικία, ενδιαφέροντα κ.λπ. 

γ) Η καλλιέργεια των σωματικών και πνευματικών ικανο¬ 
τήτων, η καλλιέργεια φίλαθλου συναγωνιστικού πνεύμα¬ 
τος, μακριά από φανατισμούς, ανταγωνισμούς και κερδο¬ 
σκοπικούς στόχους και η κοινωνικοποίηση των δημο¬ 
τών. 

3. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, η οποία θα 
καλύπτει οπωσδήποτε τα λειτουργικά έξοδα. 

β) Η επιχορήγηση και κάθε άλλη παροχή του κράτους 
προς το νομικό πρόσωπο είτε προς την κοινότητα, είτε για 
το νομικό πρόσωπο. 

γ) Κάθε είδους προσφορές, εισφορές, δωρεές, κληρο¬ 
νομιές και κληροδοσίες, 
δ) Πρόσοδοι από την ιδία αυτού περιουσία, 
ε) Κάθε άλλη νόμιμη πρόσοδος. 

4. Το Νομικό Πρόσωπο διοικείται από πενταμελές Διοι¬ 
κητικό Συμβούλιο, που αποτελείται από τους εξής: 

α) Τον εκάστοτε Πρόεδρο της Κοινότητας ως Πρόεδρο 
του Νομικού Προσώπου ή άλλο αιρετό μέλος ή μη που θα 
ορίζεται από αυτόν, 
β) Δύο (2) Κοινοτικούς Συμβούλους, 
γ) Δύο (2) Δημότες με γνώσεις και εμπειρία σε αθλητικά 
θέματα. 


Τα μέλη (β) και (γ) ορίζονται με απόφαση του Κοινοτικού 
Συμβουλίου. 

5. Η θητεία των μελών του Διοικητικού Συμβουλίου του 
Νομικού Προσώπου ακολουθεί την κοινοτική περίοδο 

6. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον πρόεδρο και όταν αυτός 
απουσιάζει ή κωλύεται από τον αντιπρόεδρο. 

7. Το Διοικητικό Συμβούλιο στην πρώτη του συνεδρίαση 
εκλέγει τον Αντιπρόεδρο από τα μέλη του. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Ξυνονερίου το ύψος της οποίας δεν μπορεί να προσδιορι- 
σθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 18 Μαρτίου 1997 

Με εντολή Γεν. Γραμμ. Περιφ. Θεσσαλίας 
Ο Αναπλ. Περιφ. Διευθυντή 
ΕΜΜΑΝ. ΑΝΤΙΜΗΣΑΡΗΣ 

-♦- 

Αριθ. 4369 (5) 

Τροποποίηση της Β. 18634/89 απόφασης που αφορά σύ¬ 
σταση ίδιου Νομικού Προσώπου με την επωνυμία «Σχο¬ 
λική Επιτροπή Δημοτικού Σχολείου και Νηπιαγωγείου 

Κοινότητας Λεύκης» Ν. Καρδίτσας. 

0 ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

3. Την αριθμ. 29/89 απόφαση του κοινοτικού συμβου¬ 
λίου Λεύκης με την οποία συστάθηκε ίδιο Νομικό Πρό¬ 
σωπο με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Κοινότητας Λεύκης». 

4 Την αριθμ. Β. 18634/14.9.89 απόφαση του Νομάρχη 
Καρδίτσας με την οποία εγκρίθηκε η ανωτέρω απόφαση 
του κοινοτικού συμβουλίου Λεύκης και δημοσιεύθηκε στο 
ΦΕΚ 726Β728.9.89. 

5. Την αριθμ. 8/17.2.97 απόφαση του κοινοτικού συμ¬ 
βουλίου Λεύκης με την οποία αποφασίζεται η τροποποί¬ 
ηση της αριθμ. 29/89 απόφασης μόνο κατά το μέρος που 
αφορά τη διοίκηση του Νομικού Προσώπου και συγκεκρι¬ 
μένα στην παρ. 1 εδαφ. α' ορίζεται ότι «Πρόεδρος του 
Διοικητικού Συμβουλίου θα είναι ο εκάστοτε πρόεδρος 
της Κοινότητας ή άλλο μέλος αιρετό ή μη που θα ορίζεται 
από αυτόν», αποφασίζουμε: 

1. Τροποποιούμε την αριθμ. Β. 18634/89 απόφασή μας 
μόνο κατά το μέρος που αφορά τη διοίκηση του Νομικού 
Προσώπου με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Κοινότητας Λεύκης» και 
συγκεκριμένα στην παρ. 1 εδάφιο α' αυτής ορίζουμε ότι το 
Νομικό Πρόσωπο θα διοικείται «από τον εκάστοτε πρόε¬ 
δρο της Κοινότητας ή άλλο μέλος αιρετό ή μη που θα ορί¬ 
ζεται από αυτόν». 

2. Από τις διατάξεις της απόφασης αυτής δενπροκαλεί- 
ται δαπάνη σε βάρος του προϋπολογισμού της Κοινότητας 
Λεύκης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 11 Μαρτίου 1997 

Με εντολή Γεν. Γραμμ. Περιφ. Θεσσαλίας 
Ο Αναπλ. Περιφ. Διευθυντή 
ΕΜΜΑΝ. ΑΝΤΙΜΗΣΑΡΗΣ 

-♦- 

Αριθ. 4803 (β) 

Σύσταση ίδιου Νομικού Προσώπου στην Κοινότητα Ξυνο- 

νερίου Ν. Καρδίτσας με την επωνυμία «ΠΟΛΙΤΙΣΤΙΚΟ 

ΚΕΝΤΡΟ ΞΥΝΟΝΕΡΙΟΥ». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95), σύμφωνα με τις οποίες οι 
Δήμοι και οι Κοινότητες μπορούν να συνιστούν Νομικά 
Πρόσωπα δημοσίου δικαίου που υπάγονται στην εποπτεία 
τους. 

2. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

3. Την αριθμ. 11/2.3.97 απόφαση του Κοινοτικού Συμ¬ 
βουλίου Ξυνονερίου, με την οποία αποφασίζεται η σύ¬ 
σταση ίδιου Νομικού Προσώπου στην Κοινότητα Ξυνονε¬ 
ρίου με την επωνυμία «ΠΟΛΙΤΙΣΤΙΚΟ ΚΕΝΤΡΟ ΞΥΝΟΝΕ- 
ΡΙΟΥ» που διέπεται από τις διατάξεις του Π.Δ. 410/95, 
αποφασίζουμε: 

1. Συστήνουμε στην Κοινότητα Ξυνονερίου ίδιο Νομικό 
Πρόσωπο με την επωνυμία «ΠΟΛΙΤΙΣΤΙΚΟ ΚΕΝΤΡΟ ΞΥ- 
ΝΟΝΕΡΙΟΥ» διεπόμενο από τις διατάξεις του Π. Δ/τος 
410/95 που θα τελεί υπό την εποπτεία της Κοινότητας 
Ξυνονερίου. 

2. Σκοποί του Νομικού Προσώπου είναι: 

α) Η ανάπτυξη και η προαγωγή της πνευματικής, μορ¬ 
φωτικής, πολιτιστικής δραστηριότητας στην περιοχή της 
Κοινότητας και η αναβάθμιση του πνευματικού και πολιτι¬ 
στικού επιπέδου των κατοίκων. 

β) Η συγκέντρωση και καταγραφή όλων των ιστορικών, 
λαογραφικών, πολιτιστικών στοιχείων και η διάσωση της 
τοπικής πολιτιστικής κληρονομιάς, η διατήρηση της ταυ¬ 
τότητας του λαϊκού πολιτισμού της Κοινότητας και της ευ¬ 
ρύτερης περιοχής. 

γ) Η συγκέντρωση, συντήρηση και ανάδειξη των ειδών 
λαϊκού πολιτισμού και θρησκευτικής παράδοσης και η έκ¬ 
θεση αυτών. 

δ) Η συνεργασία με άλλους φορείς, νομικά ή φυσικά 
πρόσωπα με στόχο την καλύτερη υλοποίηση των σκοπών. 

3. Οι αρχές που θα διέπουν τη λειτουργία και τη δράση 
του πολιτιστικού κέντρου θα είναι: α) Η αρχή της ισότητας, 
της λαϊκής συμμετοχής, της συνεχούς διερεύνησης της 
δυνατότητας άμεσης και ενεργούς παρέμβασης των κα¬ 
τοίκων της κοινότητας σε δραστηριότητες κοινωνικού και 
πολιτιστικού περιεχομένου, β) Η αρχή της ελευθερίας 
στην έκφραση, την πληροφόρηση, την επικοινωνία και τον 
δημοκρατικό διάλογο, ανεξαρτήτως φύλου, ηλικίας, μορ¬ 
φωτικού επιπέδου και της καλλιτεχνικής δημιουργίας και 
όλων των στοιχείων εκείνων που στοχεύουν στην αναβάθ¬ 
μιση του πνευματικού - πολιτιστικού επιπέδου των κατοί¬ 
κων της Κοινότητας, γ) Η αρχή του σεβασμού του κοινωνι¬ 


κού και φυσικού περιβάλλοντος. 

4. Τα μέσα προς επίτευξη των σκοπών είναι η έρευνα, η 
μελέτη, η συμμετοχή, η φιλοξενία και π ενθάρρυνση κάθε 
είδους εκδηλώσεων που είναι σύμφωνη με τις αρχές και 
τους σκοπούς του Νομικού Προσώπου. 

5. Το Πολιτιστικό Κέντρο Ξυνονερίου θα περιλαμβάνει 
τα τμήματα: 

α) Γ ενικής Βιβλιοθήκης με αναγνωστήριο και β) Λαογρα- 
φικής Συλλογής. 

6. Πόροι του Νομικού Προσώπου θα είναι: 

α) Η ετήσια επιχορήγηση της Κοινότητας, η οποία θα 
καθορίζεται με απόφαση του Κοινοτικού Συμβουλίου σύμ¬ 
φωνα με τις ανάγκες του Νομικού Προσώπου. 

β) Οι κάθε είδους δωρεές, κληρονομιές και κληροδο¬ 
σίες. 

γ) Έσοδα από την διοργάνωση διαφόρων εκδηλώσεων, 
πώληση βιβλίων, λευκωμάτων κ.λπ. 

δ) Οι πάσης φύσεως επιχορηγήσεις από φορείς, υπουρ¬ 
γεία κ.λπ. 

7. Το Νομικό Πρόσωπο θα διοικείται από πενταμελές 
Διοικητικό Συμβούλιο, που απαρτίζεται από: 

α) Τον εκάστοτε Πρόεδρο της Κοινότητας ως Πρόεδρο 
του Νομικού Προσώπου ή άλλο μέλος αιρετό ή μη που θα 
ορίζεται από αυτόν. 

β) Δύο (2) Κοινοτικούς Συμβούλους, που θα ορίζονται 
με απόφαση του Κοινοτικού Συμβουλίου Ξυνονερίου. 

γ) Ένα (1) εκπρόσωπο του Πολιτιστικού συλλόγου Ξυ¬ 
νονερίου. 

δ) Ένα (1) μόνιμο κάτοικο της Κοινότητας ο οποίος θα 
έχει εμπειρία σε θέματα που έχουν σχέση με τους σκο¬ 
πούς του νομικού προσώπου και θα ορίζεται με απόφαση 
του Κοινοτικού Συμβουλίου. 

Η θητεία των μελών του Διοικητικού Συμβουλίου του 
Νομικού Προσώπου ακολουθεί τη θητεία του κοινοτικού 
συμβουλίου. Το Διοικητικό Συμβούλιο εκλέγει αντιπρόε¬ 
δρο από τα μέλη του. 

8. Από τις διατάξεις της απόφασης αυτής προκαλεϊται 
δαπάνη σε βάρος του προϋπολογισμού της Κοινότητας 
Ξυνονερίου το ύψος της οποίας δεν μπορεί να προσδιορι- 
σθεί. 

Το Νομικό Πρόσωπο εκπροσωπείται ενώπιον των δικα¬ 
στηρίων ή πάσης αρχής από τον Πρόεδρο και εφόσον αυ¬ 
τός κωλύεται ή απουσιάζει από τον αντιπρόεδρο του Νομι¬ 
κού Προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 18 Μαρτίου 1997 

Με εντολή Γεν. Γραμμ. Περιφ. Θεσσαλίας 
Ο Αναπλ. Περιφ. Διευθυντή 
ΕΜΜΑΝ. ΑΝΤΙΜΗΣΑΡΗΣ 

-►- 

Αριθ. 2173 (7) 

Σύσταση Νομικού Προσώπου στην Κοινότητα Βροντούς Ν. 
Πιερίας, με την επωνυμία «Κοινοτικό Γυμναστήριο» 
Κοινότητας Βροντούς. 

Ο ΓΕΝ. ΓΡΑΜ ΠΕΡΙΦ. ΚΕΝΤΡ. ΜΑΚΕΔΟΝΙΑΣ 
Έχοντας υπόψη: 

1 Τις διατάξεις α) του άρθρου 203 του Π.Δ. 410/1995 
(ΔΚΚ). 

β) του άρθρου 27 του Ν. 2081 /92. 

2. Την αριθμ. 944/3.5.1996 απόφαση του Γενικού 
Γραμματέα Περιφέρειας Κεντρικής Μακεδονίας. 

3. Την 10/1996 νόμιμη απόφαση του Κ.Σ. Βροντοϋς, 
που αναφέρεται στο αντικείμενο του θέματος, αποφασί¬ 
ζουμε: 

1. Γυνιστούμε στην Κοινότητα Βροντούς, Νομικό Πρό¬ 
σωπο με την επωνυμία «Κοινοτικό Γυμναστήριο Κοινότη¬ 
τας Βροντούς». 

Σκοπός 

2. Σκοπός του Νομικού Προσώπου είναι η δημιουργία 
και η ανάπτυξη κάθε είδους αθλητικής δραστηριότητας 
στην περιοχή της Κοινότητας, η αξιοποίηση του ανθρώπι¬ 
νου δυναμικού και ιδιαίτερα των νέων και η συνεργασία με 
όλους τους Αθλητικούς Συλλόγους και Φορείς. 

Πόροι 

3. Πόροι του Κοινοτικού Γυμναστηρίου της Κοινότητας 
Βροντούς είναι: 

α) Η ετήσια επιχορήγηση της Κοινότητάς μας. 
β) Οι διάφορες επιχορηγήσεις του Δημοσίου, καθώς ει- 
σφρορές, δωρεές και κληρονομιές από φυσικά ή νομικά 
πρόσωπα. 

γ) Οι εισπράξεις από διάφορες εκδηλώσεις, 
δ) Έσοδα από τη δική του περιουσία. 

Διοίκηση 

4. Διοικείται από 5/μελές Διοικητικό Συμβούλιο που 
απαρτίζεται από: Τον εκάστοτε Πρόεδρο της Κοινότητας, 
ως Πρόεδρος, δύο Κοινοτικούς Συμβούλους και δύο (2) 

εκ¬ 
προσώπους αθλητικών σωματείων ή φορέων της Κοινότη¬ 
τας με αναπληρωτές τους, οι οποίοι προτείνονται από 
αυτά. Τα μέλη του ορίζονται με απόφαση του Κοινοτικού 
Συμβουλίου. Το Διοικητικό Συμβούλιο εκλέγει αντιπρόε¬ 
δρο από τα μέλη του. Η θητείια του Δ/κού Συμ/λίου ακο¬ 
λουθεί την Κοινοτική περίοδο. 

Εκπροσώπηση 

5. Το Κοινοτικό Γυμναστήριο εκπροσωπείται στα Δικα¬ 
στήρια και σε κάθε Αρχή από τον Πρόεδρο και όταν αυτός 
απουσιάζει από τον Αντιπρόεδρο. 

Λειτουργία 

6. Η λειτουργία του παραπάνω Νομικού Προσώπου θα 
γίνεται σύμφωνα με τις εκάστοτε σχετικές διατάξεις του 
Δημοτικού Κοινοτικού Κώδικα «περί Δημοτικών και Κοινο¬ 
τικών Νομικών Προσώπων», από τα εκδιδόμενα διατάγ¬ 
ματα και υπουργικές αποφάσεις που είναι σε εκτέλεση, 
καθώς και από τον κανονισμό λειτουργίας αυτού. 

Κάλυψη δαπάνης 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Βροντούς Πιερίας ύψους δραχμών 500.000 και σε βάρος 
του Κ.Α. 2/212.9α για το τρέχον οικονομικό έτος και 
500.000 δρχ. για τα επόμενα οικονομικά έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κατερίνη, 11 Μαρτίου 1997 

Με εντολή Γεν. Γραμμ. Περιφέρειας 
Ο Προϊστάμενος ΔΕΣ - ΔΟΥ 
ΓΙΑΝΝΗΣ ΚΑΖΕΠΙΔΗΣ 


Αριθ. 921 (8) 

Σύσταση Δημοτικής Επιχείρησης Πολιτισμού και Τουριστι¬ 
κής Ανάπτυξης στο Δήμο Πυλαρέων Ν. Κεφαλλη¬ 
νίας. 

Ο ΠΡΟΪΣΤΑΜΕΝΟΣ ΠΕΡΙΦ. Δ/ΝΣΗΣ ΚΕΦ/ΝίΑΣ 
Έχοντας υπόψη: 

1. Τις διατάξεις των άρθρων 277-284 του Π. Δ/τος 
410/95 (ΦΕΚ Α' 231) Δ.Κ.Κ. 

2. Την αριθμ. 13/1997 απόφαση του Δημοτικού Συμ¬ 
βουλίου Πυλαρέων περί «Σύστασης Δημοτικής Επιχείρη¬ 
σης με την επωνυμία «Δημοτική Επιχείρηση Πολιτιστικής 
και Τουριστικής Ανάπτυξης Πυλάρου». 

3. Τις ρυθμίσεις του άρθρου 29Α του Ν 1558/1985 που 
προστέθηκε με το άρθρο 27 του Ν. 2081/92 σχετικά με 
την υποχρέωση αναγραφής «κάλυψη δαπάνης» που συνε¬ 
πάγεται η έκδοση κάθε κανονιστικής διάταξης. 

4. Την από τον Νοέμβριο 1996 πλήρη οικονομοτεχνική 
μελέτη που συντάχθηκε από τα στελέχη του Γ ραφείου 
Ανάπτυξης και Προγραμματισμού της ΤΕΑΚ Κεφαλονιάς 
και Ιθάκης με τη συνεργασία του Δήμου, αποφασί¬ 
ζουμε: 

1. Σύσταση - Επωνυμία 

Συστήνεται στο Δήμο Πυλαρέων του Ν. Κεφαλληνίας, 
Επιχείρηση Δημοτική με την επωνυμία «Δημοτική Επιχεί¬ 
ρηση Πολιτιστικής και Τουριστικής Ανάπτυξης Πυλάρου», 
η οποία αποτελεί Νομικό Πρόσωπο Ιδιωτικού Δικαίου και 
διέπεται από τις διατάξεις των άρθρων 277 - 284 του 
Δ.Κ.Κ. (Π. Δ/γμα 410/95). 

2. Σκοπός 

Ο σκοπός της Επιχείρησης είναι: 
α) Στον πολιτιστικό - κοινωνικό τομέα, η ουσιαστική και 
ολοκληρωμένη πολιτιστική ανάπτυξη της περιοχής η δη¬ 
μιουργία της απαραίτητης πολιτιστικής υποδομής, η διά¬ 
δοση και ανάπτυξη της καλλιτεχνικής παιδείας στους το¬ 
μείς της μουσικής, του χορού, του θεάτρου και των εικα¬ 
στικών τεχνών, η διοργάνωση και παρουσίαση πολιτιστι¬ 
κών εκδηλώσεων καθώς και επιμορφωτικών δραστηριοτή¬ 
των υποστήριξης των κοινωνικών ομάδων που παρουσιά¬ 
ζουν ιδιαίτερα προβλήματα, η πραγματοποίηση αθλητικών 
δραστηριοτήτων. 

β) Στον ι, μέα τουριστικών δραστηριοτήτων, η προστα¬ 
σία και αξιοποίηση φυσικών πόρων της περιοχής, η πα¬ 
ροχή νέων υπηρεσιών στους επισκέπτες της Πυλάρου, η 
προβολή και διαφήμιση της περιοχής, η ανάπτυξη δραστη¬ 
ριοτήτων αναψυχής για τους κατοίκους. 

γ) Στον τομέα υλοποίησης προγραμμάτων - συνεδρίων, 
η οργάνωση συνεδρίων συναντήσεων εργασίας η υποβολή 
προτάσεων σε προγράμματα της Ευρωπαϊκής Ένωσης, η 
εκπόνηση οικονομικών και κοινωνικών μελετών. 

3. Διοίκηση 

Η Επιχείρηση διοικείται από επταμελές (7) Διοικητικό 
Συμβούλιο, που τα μέλη του ορίζονται μαζί με τους ανα¬ 
πληρωτές από το Δημοτικό Συμβούλιο. 

Από τα μέλη αυτά τουλάχιστον δύο θα είναι εκπρόσωποι 
του Δήμου Πυλαρέων, ένας εκπρόσωπος των εργαζομέ¬ 
νων της επιχείρησης (εφόσον αυτή θα απασχολήσει πε¬ 
ρισσότερους από 20 εργαζομένους) ένας εκπρόσωπος 
πολιτιστικών και κοινωνικών φορέων. Τα υπόλοιπα μέλη 
θα είναι δημότες ή κάτοικοι του Δήμου Πυλαρέων που 
έχουν πείρα ή γνώσεις σχετικά με τα αντικείμενα της Επι¬ 
χείρησης. 

4. Διάρκεια: 

Η διάρκεια της Επιχείρησης ορίζεται σε δεκαπέντε (15) 
χρόνια και αρχίζει από την δημοσίευσή της κατά νόμο περί 
συστάσεως της απόφασης του πρ/νου Περιφερειακής Δ/ 
οης στην Εφημερίδα της Κυβέρνησης και λήγει με την πα¬ 
ρέλευση της αντίστοιχης ημερομηνίας του τελευταίου 
έτους (15ο), εκτός αν αυτή προ της λήξεώς της παραταθεί 
με απόφαση του Δημοτικού Συμβουλίου Πυλαρέων, 

5. Έδρα της Επιχείρησης 

Έδρα της Επιχείρησης είναι ο Δήμος Πυλαρέων Ν. Κε¬ 
φαλληνίας ενώ γραφεία δραστηριοτήτων θα λειτουργούν 
σε όλες τις περιοχές του Δήμου. 

6. Πόροι της Επιχείρησης. 

Οι πόροι της Επιχείρησης θα είναι: 

α) Το χρηματικό ποσό των 2.480.000 δρχ. ως αρχικό κε¬ 
φάλαιο κίνησης το οποίο θα διαθέσει ο Δήμος Πυλαρέων. 

β) Τα έσοδα από τις δράστηριότητές της, οι πρόσοδοι 
από την περιουσία της, από δάνεια, κληρονομιές, εισφο¬ 
ρές δωρεές και λοιπές επιχορηγήσεις. 

7. Διάλυση 

Η Επιχείρηση διαλύεται: 

α) Με απόφαση του προϊσταμένου περιφερειακής Δ/ 
σης μετά από απόφαση του Δημοτικού Συμβουλίου Πυλα¬ 
ρέων. 

β) Όταν λήγει η διάρκειά της χωρίς να παραταθεί. 

γ) Σε περίπτωση πτώχευσης. 

8. Εκκαθάριση. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις εισπράττονται οι απαιτήσεις, ρευστοποιεί- 
ται η περιουσία και αφού πληρωθούν τα χρέη της επιχείρη¬ 
σης το υπόλοιπο θα περιέρχεται στο Δήμο Πυλαρέων. 

9. Κατά τα λοιπά και ιδιαίτερα προς την λειτουργία και 
τις αρμοδιότητες των οργάνων διοίκησης την οργάνωση 
λειτουργία και εποπτεϊα της Επιχείρησης ισχύουν οι σχετι¬ 
κές διατάξεις του Δημοτικού και Κοινοτικού Κώδικα. 

10. Ακροτελεύτια διάταξη - κάλυψη δαπάνης. Από τις 
διατάξεις αυτής της απόφασης προκαλείται δαπάνη σε 
βάρος του προϋπολογισμού του Δήμου Πυλαρέων ύψους 
2.480.000 δρχ. ως αρχικό κεφάλαιο κίνησης για το τρέχον 
οικονομικό έτος το οποίο θα διατεθεί στη «Δημοτική Επι¬ 
χείρηση Πολιτιστικής και Τουριστικής Ανάπτυξης Πυλά- 
ρσυ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 26 Μαρτίου 1997 

Ο Προϊστάμενος Περιφ. Δ/σης 
ΘΩΜΑΣ ΚΟΥΚΟΥΛΕΤΣΟΣ 

-♦- 

Αριθ. 985 (9) 

Σύσταση Νομικού Προσώπου στην Κοινότητα Μυρωδάτου 

Ν. Ξάνθης με το όνομα «Κέντρο Ανοιχτής Προστασίας 

Ηλικιωμένων Μυρωδάτου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 


νοτικού Κώδικα (Π.Δ. 410/95) (Δ.Κ.Κ.) (ΦΕΚ Α' 231) «Κω¬ 
δικοποίηση σε ενιαίο κείμενο νόμου με τίτλο «Δημοτικός 
και Κοινοτικός Κώδικας» των ισχυουσών διατάξεων του 
Δημοτικού και Κοινοτικού Κώδικα, όπως τροποποιήθηκαν 
και συμπληρώθηκαν. 

2. Την 48/1997 νόμιμη απόφαση του Κοινοτικού Συμ¬ 
βουλίου Μυρωδάτου για τη σύσταση Νομικού Προσώπου 
με το όνομα «Κέντρο Ανοιχτής Προστασίας Ηλικιωμένων 
Μυρωδάτου», αποφασίζουμε: 

1. Συστήνουμε στην Κοινότητα Μυρωδάτου ίδιο Νομικά 
Πρόσωπο με το όνομα «Κέντρο Ανοιχτής Προστασίας Ηλι¬ 
κιωμένων Μυρωδάτου». 

2. Σκοπός του Νομικού Προσώπου που συνιστάται σε 
εφαρμογή προγράμματος εξωίδρυματικής προστασίας 
ηλικιωμένων είναι η παροχή ιατροκοινωνικής προστασίας 
στα ηλικιωμένα άτομα της περιοχής ώστε να παραμείνουν 
στην οικογένεια και στην Κοινότητα. 

3. Πόροι του Νομικού Προσώπου είναι: 

α) Η ετήσια επιχορήγηση της Κοινότητας με 200.000 
δρχ. τουλάχιστο, 

β) Η επιχορήγηση και κάθε άλλη παροχή του κράτους 
είτε απ’ ευθείας προς το Νομικό Πρόσωπο είτε δια μέσου 
της Κοινότητας Μυρωδάτου. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδο από τη συμβολική χρηματική συμμετοχή με¬ 
λών. 

ε) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο. 

στ) Πρόσοδοι από την ίδια περιουσία και κάθε άλλη νό¬ 
μιμη πρόσοδο. 

4. Το Νομικό Πρόσωπο διοικείται από πενταμελές Διοι¬ 
κητικό Συμβούλιο, που αποτελειται από: 

α) Τονεκάστοτε Πρόεδρο της Κοινότητας ως Πρόεδρο. 

β) Ένα κοινοτικό σύμβουλο που ορίζεται με απόφαση 
του Κοινοτικού Συμβουλίου. 

γ) Ένα αιρετό μέλος του Νομικού Προσώπου που εκλέ¬ 
γεται ανάμεσα στα μέλη του. 

δ) Μία κοινωνική Λειτουργό, υπάλληλο του Υπουργείου 
Υγείας και Πρόνοιας που ορίζεται απ' αυτό. 

ε) Ένα δημότη που ορίζεται με απόφαση του Κοινοτικού 
Συμβουλίου ανάμεσα σε πρόσωπα που ασχολούνται με αν¬ 
θρωπιστικά επαγγέλματα ύστερα από σχετική πρόταση 
του Προέδρου της Κοινότητας. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και το Γραμματέα του. 

Η θητεία του Διοικητικού Σύμβουλίου ακολουθεί την 
κοινοτική περίοδο. 

Μέχρι να εκλεγεί το αιρετό μέρος με στοιχείο γ" ή μέχρι 
να πληρωθεί οποιαδήποτε θέση μέλους που κενοϋται, το 
Διοικητικό Συμβούλιο λειτουργεί με την ελλειπή σύνθεσή 
του αν ο αριθμός των μελών δεν είναι κατώτερος της 
απαρτίας. 

5. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο και όταν απουσιά¬ 
ζει ή κωλύεται από τον Αντιπρόεδρο. 

6. Το Κέντρο Ανοιχτής Προστασίας Ηλικιωμένων μπορεί 
να χρησιμοποιείται σαν εκπαιδευτικό Κέντρο πρακτικής 
άσκησης των σχολών κοινωνικής εργασίας και σπουδα¬ 
στών σχολών παραϊατρικών επαγγελμάτων (φυσιοθερα¬ 
πείας, εργασιοθεραπείας). 

7. Στις δραστηριότητες του Κέντρου είναι η κινητοποί- 

ηοη, εκπαίδευση και χρησιμοποίηση εθελοντικού προσω¬ 
πικού που προέρχονται από την Περιοχή. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Μυρωδάτου ύψους 200-000 δρχ. και σε βάρος του ΚΑ 
212.4 για το τρέχον οικονομικό έτος καθώς και 200.000 
δρχ. για κάθε ένα από τα επόμενα οικονομικά έτη και σε 
βάρος του ίδιου ΚΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 24 Μαρτίου 1997 

Με εντολή Γ. Γρ. Περ. Ανατ. Μακεδ. Θράκης 
Ο Αναπλ. Περιφ. Δ/ντή κ.α.α. 

Μ. ΦΟΥΡΛΑΚΙΔΟΥ 

-♦- 

Αριθ. 2462 (10) 

Διορισμός μελών Διοικητικής Επιτροπής Στρατιωτικών 
Επιτάξεων Ν. Πρέβεζας. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΠΡΕΒΕΖΑΣ 

Έχοντας υπόψη: 

1. Τις διατάξεις των άρθρων 32 και 33 του Ν. 4442/29 
«περί στρατιωτικών και ναυτικών εισφορών και ναυλώ- 
σεων» οι οποίες τροποποιήθηκαν μεταγενέστερα. 

2. Τις διατάξεις του άρθρου μόνου του Π.Δ/τος 115/84 
«περί διορισμού μελών του Διοικητικών Δικαστηρίων περί 
Στρατιωτικών Επιτάξεων». 

3. Τις διατάξεις του άρθρου 9 παρ. 1 του Ν. 1649/86 με 
τις οποίες το ανωτέρω δικαστήριο μετονομάσθηκε σε 
Διοικητική Επιτροπή Στρατιωτικών Επιτάξεων. 

4. Τις διατάξεις του άρθρου 4 του Ν. 2240/94 και ειδι¬ 
κότερα αφενός της παρ. 1 όπως αντικαταστάθηκε με την 
παρ. Ια του άρθρου 12 του Ν. 2307/94 και αφετέρου της 
παρ. 2 εδ. δεύτερο και της παρ. 6 εδ. α'. 

5. Τις διατάξεις παρ. 6 του άρθρου 52 του Ν. 2218/94, 
όπως αρχικά αντικαταστάθηκε με την παρ. 7 του άρθρου 4 
του Ν. 2240/94 και στη συνέχεια με την παρ. 5α και 5β του 
άρθρου 19 του Ν. 2344/95. 


6. Τις διατάξεις του άρθρου 4 παρ. 2 του Ν. 2240/94, 
όπως τροποποιήθηκε με την παρ, 1 του άρθρου 4 του Ν. 
2399/96. 

7. Την αριθ. 1682/30.4.96 απόφαση του Γ.Γ. της Περι¬ 
φέρειας Ηπείρου «περί ορισμού Αναπληρωτή Περ/κού Δ/ 
ντή». 

8. Τα αριθ. Φ. 851.1/7/51699/11.9.96 και 416/ 
24.3.97 έγγραφα της νίϋ Μεραρχίας και του Πρωτοδικείου 
Πρέβεζας αντίστοιχα, με το οποία προτείνονται τα μέλη 
που θα συμμετέχουν στην ανωτέρω επιτροπή. 

9. Το γεγονός ότι η θητεία των μελών της επιτροπής έληξε 
για το έτος 1996, αποφασίζουμε: 

Διορίζουμε, ως μέλη της Διοικητικής Επιτροπής Στρατι¬ 
ωτικών Επιτάξεων του Νομού Πρέβεζας για το έτος 1997 
τους κατωτέρω: 

1. Ηλέκτρα Παλούκη, Πρόεδρο Πρωτοδικών Πρέβεζας, 
ως Πρόεδρο, αναπληρούμενη από την Βασιλική Νικολο- 
πούλου. Πρωτόδικη του ίδιου Πρωτοδικείου. 

2. Λάμπρο Καρέλο, Πρωτόδικη Πρωτοδικείου Πρέβε¬ 
ζας, αναπληρούμενο από την επίσης Πρωτόδικη του ίδιου 
Πρωτοδικείου Αγγελική Παπανδρέου. 

3. Ρίζο Αχιλλεά, Τχη (ΕΜ) του 8ου ΤΕΦ αναπληρούμενο 
από τον Νεστορίδη Ευάγγελο Λγο (ΥΠ) της 660 ΠΑΥΠ. 

4. Μόνο Βασίλειο Τχη (Σ) του ΣΓ Πρέβεζας, αναπληρού¬ 
μενο από τον Μπουκουβάλα ΓεώργίοΛγό (ΠΖ) του 15ΣΠ. 

5. Κέντρο Σταύρο, Δ/ντή ΔΟΥ Πρέβεζας, αναπληρού¬ 
μενο από την νόμιμο αναπληρωτή του, Μπακούλια Φε- 
βρωνία. 

Γραμματέα της ανωτέρω επιτροπής ορίζουμε τον υπάλ¬ 
ληλο της Δ.Ο.Υ, Πρέβεζας, Χυτήρη Δημήτριοτου κλάδου 
ΔΕ, αναπληρούμενο από την Τριάντη Ζωή υπάλληλο της 
ίδιας υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 27 Μαρτίου 1997 

Με εντολή Γενικού Γραμματέα 
Ο Αναπλ. Περιφ. Διευθυντή 
ΣΤΑΥΡΟΣ ΚΕΝΤΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



